**NOTA INFORMATIVĂ**

**la proiectul bugetului raional pentru anul 2021**

**I Dispoziții generale**

În conformitate cu prevederile Legii finanțelor publice și responsabilitățile bugetar-fiscale nr. 181 din 25 iulie 2014, Legii nr. 397-XV din 16 octombrie 2003 privind finanțele publice locale, Legii nr.436 – XVI din 28 decembrie 2006 privind administrația publică locală și circularei Ministerului Finanțelor nr. 06/2 - 07 din 25 septembrie 2020 privind elaborarea de către autoritățile APL a proiectelor bugetelor locale pentru anul 2021 și a estimărilor pe anii 2022 - 2023, a fost elaborat proiectul bugetului raionului Hînceşti pentru anul 2021 şi estimările pe anii 2022 - 2023.

Elaborarea şi prezentarea propunerilor la proiectul de buget pentru anul 2021 şi a estimărilor pentru anii 2022 - 2023 de către APL s-a efectuat **în cadrul sistemului informațional de management financiar** (SIMF) în baza:

* **Clasificației bugetare,** aprobate prin Ordinul ministrului finanțelor nr.208 din 24 decembrie 2015 (cu modificările şi completările ulterioare);
* **Setului metodologic privind elaborarea, aprobarea si modificarea bugetului,** aprobat prin Ordinul ministrului finanțelor nr.209 din 24 decembrie 2015.

**II. Prognoza principiilor indicatori macroeconomici**

În procesul elaborării proiectelor de buget, APL sau condus de prognoza principalilor indicatori macroeconomici elaborate de Ministerul Economiei și Infrastructurii .

**III. Obiectivele politicii în domeniul veniturilor pe termen mediu şi particularitățile specifice de estimare a unor venituri şi a surselor de finanțare:**

Elaborarea propunerilor de buget la partea de venituri pe anii 2021 - 2023 APL s-au ghidat reieșind din:

* prevederile legislației fiscale în vigoare, ținând cont de prevederile Legii privind instituirea

unor măsuri de susținere a activității de întreprinzător și modificarea unor acte legislative nr.60/2020 ;

* deciziile autorităților reprezentative şi deliberative a UAT, în partea ce ţine de competențele

proprii în domeniul impozitelor, taxelor şi altor venituri locale;

* analiza bazei fiscale pe fiecare UAT, separat pe tipuri de impozite, taxe şi alte încasări la buget.

Resursele bugetelor locale cuprind totalitatea veniturilor şi a surselor de finanțare ale bugetelor respective.

*Veniturile bugetelor locale* se constituie din impozite, taxe, alte venituri prevăzute de legislație şi se formează din:

1. *venituri generale:*
2. venituri proprii;
3. defalcări, conform cotelor procentuale, de la impozitele şi taxele de stat;
4. transferuri;
5. granturi pentru susținerea bugetului;
6. *venituri colectate*;
7. granturi pentru proiecte finanțate din surse externe.

***Sursele de finanțare ale bugetelor locale*** se formează din:

1. operațiuni cu împrumuturi interne şi externe (inclusiv reacreditate);
2. acțiuni și alte forme de participare în capital;
3. alte operațiuni cu activele financiare şi cu datoriile bugetului;
4. operațiuni cu soldurile în conturile bugetului.

În vederea asigurării și extinderii autonomiei locale și asigurării unui cadru fiscal previzibil și cuprinzător, începând cu 1 ianuarie 2020 cotele defalcărilor de la impozitul pe venitul persoanelor fizice s-a luat în calcul după cum urmează:

* pentru bugetele satelor (comunelor) - 100% din volumul total colectat pe teritoriul unității administrativ-teritoriale respective;
* pentru bugetul municipiului-reședință de raion - 50% din volumul total colectat pe teritoriul unității administrativ-teritoriale respective;
* pentru bugetul raional - 25% din volumul total colectat pe teritoriul municipiilor-reședință de raion.

În procesul elaborării proiectului de buget pentru anul 2021 ca bază a stat prognoza principalelor indicatori macroeconomici stipulați în circulara Ministerului Finanțelor privind particularitățile specifice de estimare a unor venituri și sursele de finanțare precum și a politicilor priorităților în domeniul cheltuielilor publice pentru următorul an bugetar.

Astfel, în anul 2021 în bugetul raional se preconizează acumularea veniturilor în sumă totală de ***305665,5 mii lei*** cu o creștere față de veniturile aprobate în anul 2020 ( aprobat anul 2020 - **301794,0 mii lei ) cu 3871,5 mii lei.**

Din suma totală a veniturilor 4,3 la sută sau 13367,5 mii lei revin veniturilor proprii a bugetului raional, dintre care:

*Impozitul pe venitul persoanelor fizice*

Impozitul pe venitul persoanelor fizice au fost estimate în volum de **6500,0 mii lei sau 48,6** din suma veniturilor proprii care a fost calculat în baza cotelor și scutirilor personale anuale stabilite pentru anul 2021. Calculele IVPF pe anul 2021 au fost efectuate reieșind din aplicarea ritmului de creștere a fondului de remunerare a muncii pe raion, având ca bază datele IFS Hîncești privind salariul din anul 2019 și semestru I al anului 2020, precum și prevederile politicii salariale pe anul 2021.

La repartizarea IVPF între bugetele locale de nivelul întâi, bugetele locale de nivelul al doilea şi bugetul de stat, s - au utilizat cotele specifice de defalcare pe tipuri de administratei locale, prevăzute de legislația în vigoare (Legea nr.397-XV din 16 octombrie 2003 privind finanțele publice locale (cu modificările şi completările ulterioare).

*Taxele locale*

La calcularea taxelor locale în volum de **120,0 mii lei** s-a ținut cont de prevederile Titlului VIII al Codului fiscal „Taxele locale” cu modificări și de cotele concrete care au fost adoptate de către organele deliberative și executive ale APL și proiectelor cotelor pe anii 2021 - 2023.

*Taxa pentru resursele naturale*

Calculul taxelor pentru resursele naturale sau întocmit conform cotelor prevăzute în anexele la Titlului VIII al Codului fiscal „Taxele pentru resursele naturale” și constituie **120,0 mii lei**.

*Alte venituri și încasări.*

*Veniturile colectate reprezintă o sursă de venit puțin semnificativă, ponderea acestora în volumul veniturilor proprii constituie 50,5 la sută în volum de* **6747,5 mii lei.**

Estimarea altor venituri și încasări s-a efectuat în baza cotelor şi tarifelor stabilite, analizei încasărilor pe anul 2019 și a estimărilor pe anul 2020, contractelor încheiate (veniturile din darea în locațiune/arendă a bunurilor proprietății publice, inclusiv terenurile) şi altei informații relevante.

La estimarea încasărilor la prestarea serviciilor cu plată s - a ținut cont de calcule stabilite la încasarea mijloacelor calculate si sau estimat în sumă de **4711,7 mii lei**.

La estimarea încasărilor de la toate tipurile de locațiune a patrimoniului public ale autorităților APL în mărime de **1774,3 mii lei** s-a ținut cont de mărimea tarifelor de bază pentru chirie, conform prevederilor proiectului Legii bugetului de stat pentru anul 2021.

Taxa de la cumpărarea valutei străine de către persoanele fizice în casele de schimb valutar s-a estimat în valoare de **150,0 mii lei**.

**Pentru anul 2021 sunt prevăzute transferuri de la Bugetul de stat în sumă de 292298,0 mii lei, ceia ce constituie 95,6 % din veniturile bugetului raional, inclusiv:**

Sumele transferurilor cu destinație generală de la bugetul de stat sunt calculate pe bază de formulă, distinctă pentru fiecare UAT de nivelul întâi și al doilea, pe baza datelor din ultimul an pentru care există execuție bugetară definitivă, pentru proiectul bugetului pentru anul 2021 s-a luat ca baza execuția bugetară din anul 2019 si constituie **57060,4 mii lei.**

Transferurile cu destinație specială de la bugetul de stat constituie – bugetul raional **229028,8 mii lei, dintre care** pentru finanțarea:

a) învățământului s-a calculat în volum de **199226,1 mii lei;**

b)pentru școlile sportive – **2214,0 mii lei;**

c) pentru plățile sociale – **8863,0 mii lei;**

d) pentru infrastructura drumurilor – **18725,7 mii lei** .

La stabilirea raporturilor între bugetul de stat și bugetele UAT, ca transferuri pentru finanțarea competențelor delegate autorităților APL sunt luate în considerare şi transferurile din Fondul Republican de susținere socială a populației, care sunt calculate în volum de **5614,9 mii lei .**

Începând cu 01.01.2020, odată cu redistribuirea surselor de venituri între bugete, mijloacele suplimentare obținute de bugetele locale din transferurile cu destinație generală (TDG) și defalcările de la IVPF nu acoperă totalmente costurile suplimentare ale tuturor APL generate de implementarea *Legii nr.270/2018 privind sistemul unitar de salarizare în sectorul bugetar* și politicile salariale noi aferente domeniilor proprii de activitate. Pentru bugetul raional de la bugetul de stat se vor aloca, ***transferuri pentru acoperirea insuficienței costurilor salariale aferente domeniilor proprii de activitate*** (de compensare) - 593,9 mii lei.

**IV. Elaborarea propunerilor de buget la partea de ccheltuieli:**

În condițiile cadrului de resurse financiare se impune ca estimările de cheltuieli ale autorităților publice locale să fie în limita volumului de resurse disponibile. În acest context se impune necesitatea optimizării angajării și cheltuielilor de personal, precum și aplicarea unui regim strict de economii la cheltuielile pentru mărfuri și servicii.

Astfel, resursele financiare disponibile au fost direcționate la programe de importanță majoră, care ar permite soluționarea problemelor stringente, fără admiterea de datorii creditoare şi blocaje financiare si ținând cont de suma veniturilor estimate.

Totodată este necesar de menționat, că necesitățile sau cerințele de cheltuieli suplimentare ale instituțiilor subordonate Consiliului raional depășesc cu mult posibilitățile bugetului.

**Prin urmare, cheltuielile Bugetului raional au fost estimate în volum de 303012,9 mii lei, în comparație cu anul 2020 ( aprobat anul 2020 – 299348,6 mii lei) cheltuielile sau majorat cu 3664,3 mii lei.**

Practic pe majoritatea ramurilor din **sectorul social** se atestă o creștere a cheltuielilor, ponderea cărora în bugetul raional constituie 89,0 % sau în volum de **269694,2** mii lei.

La estimarea cheltuielilor bugetului raional pentru anul 2021 s-a ținut cont de actele normative și legislative, programele și domeniile de activitate a instituțiilor subordonate.

Proiectul de buget pentru anul 2021 la compartimentul **„Cheltuieli de personal", sa** elaborat de către autoritățile administrației publice locale, ținând cont de măsurile prevăzute de legislația în vigoare și reformele structurale planificate.

La estimarea cheltuielilor cotelor contribuțiilor la bugetul de asigurări sociale de stat și a primelor de asigurare obligatorie de asistență medicală, achitate de angajator s-a luat în considerare modificările efectuate prin Legea nr. 60/2020 privind instituirea unor măsuri de susținere a activității de întreprinzător, respectiv, modificarea Legii nr. 1585/1998 cu privire la asigurarea obligatorie de asistență medicală, Legii nr. 1593/2002 cu privire la mărimea, modul și termenele de achitare a primelor de asigurare obligatorie de asistență medicală și Legii nr.489/1999 privind sistemul public de asigurări sociale, începând cu 1 ianuarie 2021.

Astfel, cotele contribuțiilor la bugetul de asigurări sociale datorate de angajator și angajați se comasează la nivel de angajator, în mărime de 29%.

La planificarea cheltuielilor pentru plata mărfurilor şi serviciilor s-a ținut cont de tarifele curente, precum şi de necesitatea aplicării unui regim strict de economie, un accent deosebit fiind pus şi pe îmbunătățirea procedurilor de achiziții publice.

**Structura cheltuielilor bugetului raional conform clasificației funcționale și pe programe pentru anul 2021 se prezintă în anexa nr.3 la prezenta decizie.**

1. La elaborarea proiectului de buget al UAT pentru anul 2021 pentru întreținerea aparatului

președintelui raionului, direcțiilor, secțiilor, altor subdiviziuni din subordinea consiliului raional în serviciile de deservire a clădirilor Consiliului raional și clădirilor primăriilor, s-a ținut cont de prevederile actelor legislative şi normative precum si normativele vizând numărul abonamentelor de telefoane de serviciu, faxuri, telefoane mobile pentru colaboratorii autorităților APL și normelor vizând aprobarea numărului-limită al autoturismelor de serviciu şi a parcursului, limita anuală pentru un autoturism întru asigurarea îndeplinirii atribuțiilor de serviciu ale autorităților APL de nivelul întâi şi al doilea, aprobate prin deciziile consiliilor locale în baza regulamentelor proprii.  
 În suma totală **10988,7 mii lei**, ponderea acestor cheltuieli în volumul total de cheltuieli constituie 3,6 %, (aprobat 2020 – 10729,3 mii lei) la gr.0l **"Serviciile de stat cu destinație generală"** sunt incluse:

1. cheltuielile pentru *întreținerea aparatului președintelui raionului, precum şi asigurarea activității angajaților în serviciile de deservire a clădirilor Consiliului raional constituie* – 7179,8 mii lei (aprobat 2020 – 7018,0 mii lei), ritmul de creștere în comparație cu anul 2020 – 2,3% .
2. cheltuielile pentru *întreținerea aparatului Direcției generale Finanţe constituie* – 2360,0 mii lei (aprobat 2020 – 2340,0 mii lei), cu 0,9% mai mult față de anul 2020;
3. *Serviciul datoriei – 248,9 mii lei, dintre care:*
4. Consiliul raional, pentru rambursarea dobânzii , proiectul de construcție a locuințelor pentru păturile social/vulnerabile – 137,4 mii lei și pentru rambursarea dobânzii Proiectul cu privire la implementarea programului destinat pentru alimentarea cu apă și canalizare a 6 localități din raion (BERD) – 111,5 mii lei;
5. Fondul de Rezervă a fost estimat în volum de 1200,0 mii lei la nivel de anul 2020.
6. Cheltuielile estimate în cadrul elaborării proiectului bugetului raional pentru anul 2021 la

compartimentul ***„Apărarea națională"*** din contul mijloacelor proprii constituie 640,0 mii lei, ponderea acestor cheltuieli în volumul total de cheltuieli constituie 0,2 %, (aprobat 2020 – 613,5 mii lei), cu 4,3% mai mult față de anul 2020, inclusiv cheltuieli pentru recrutare 212,5 mii lei și cheltuieli pentru întreținerea Centrului Militar 427,5 mii lei.

Numărul unităților de personal pentru deservirea tehnică a Centrului Militar, întreținut din contul bugetului raional, constituie 6,5 unități.

1. Cheltuielile estimate în cadrul proiectului bugetului la **Grupa 04** *– "****Servicii în domeniu***

***economiei* "** constituie **21690,0 mii lei,** ponderea acestor cheltuieli în volumul total de cheltuieli constituie 7,2 %, (aprobat 2020 – 23924,1 mii lei). În comparație cu anul 2020 cheltuielile sau diminuat cu 2234,1mii lei, inclusiv 2282,1 mii lei pentru dezvoltarea infrastructurii drumurilor, din contul transferului cu destinație specială.

În cadrul acestei funcții sunt întreținute:

* 1. Direcția Economie și Cooperare transfrontalieră – 1100,0 mii lei ( anul 2020 – 1100,0 mii

lei) pentru întreținerea a 6,0 unități a aparatului direcției;

* 1. Suma de 969,3mii lei ( anul 2020 – 926,3 mii lei) cu 4,6% mai mult față de anul 2020,

la grupa funcțională **„*Agricultură, gospodărie silvică, gospodărie piscicolă şi gospodărie de vânătoare*”** include: cheltuieli pentru întreținerea a 6,0 unități a aparatului direcției agricole și una unitate de șofer al direcției ;

* 1. Secția construcții, gospodăria comunală și drumuri – 610,0 mii lei ( anul 2020 - 585,0 mii

lei) cu 4,3% mai mult față de anul 2020, pentru întreținerea a 5,0 unități a aparatului secției;

* 1. Suma de 285,0 mii lei ( anul 2020 - 275,0mii lei**)** ) cu 3,6% mai mult față de anul 2020,

este prevăzută pentru cheltuieli de întreținere a două unități în serviciul relații funciare şi cadastru al Consiliului raional;

* 1. Suma totală de 18725,7 mii lei ( anul 2020 – 21007,8mii lei) este preconizată pentru

dezvoltarea infrastructurii drumurilor, din contul transferului cu destinație specială. În comparație cu anul 2020 cheltuielile sau diminuat cu 2282,1 mii lei.

1. Pentru ramura **„Cultura, sport, tineret, culte și odihnă”** sunt estimate cheltuieli recurente

pentru anul 2020 în sumă de 18041,1 mii lei, ponderea acestor cheltuieli în volumul total de cheltuieli constituie 6,0 %, (aprobat 2020 – 17566,1 mii lei), ritmul de creștere în comparație cu anul 2020 – 2,7%, inclusiv:

* din contul transferurilor cu destinație speciala – 2214,0 mii lei;
* din contul resurselor proprii – 15827,1 mii lei.

Din contul transferurilor cu destinație speciala este întreținută Școala de sporturi din subordinea Direcției Învățământ.

Din contul resurselor proprii au fost estimate mijloace financiare pentru:

* Biblioteca raională – 2600,0 mii lei, (aprobat 2020 – 2502,0 mii lei), cu 3,9% mai mult față de anul 2020;
* Casa Raională de cultură – 2835,0 mii lei, (aprobat 2020 – 2565,0 mii lei), cu 10,5% mai mult față de anul 2020;
* Colective populare – 3800,0 mii lei, (aprobat 2020 – 3800 mii lei), la nivel de anul 2020;
* întreținerea muzeelor, edificarea și protecția valorilor istorico-culturale – 3912,1 mii lei, (aprobat 2020 – 3953,1 mii lei);
* cheltuieli pentru măsuri în domeniul sportului – 420,0 mii lei;
* cheltuieli pentru acțiuni de tineret **–** 182,0 mii lei;
* alte cheltuieli culturale – 500,0 mii lei;
* Centrul raional de tineret Hîncești – 480,0 mii lei, (aprobat 2020 – 480,0 mii lei), la nivel de anul 2020;
* întreținerea aparatului Direcției Cultură și Turism – 1100,0 mii lei, (aprobat 2020 – 1100,0 mii lei), la nivel de anul 2020;

1. Cheltuielile la compartimentul ***”Învățământ”*** *constituie 209634,8 mii lei,* ponderea acestor cheltuieli în volumul total de cheltuieli constituie 69,2 %, *inclusiv* din contul transferurilor cu destinație specială 199226,1 mii lei și din contul resurselor financiare proprii – 10408,1 mii lei.

În anul 2021 din bugetul raional vor fi finanțate 46 instituții, cu 499 clase și numărul de 10140 elevi, inclusiv: 7 licee cu numărul total de clase 165 și numărul de 3921 elevi,36 gimnazii cu numărul total de clase 307 și numărul de 5764 elevi și 3 școli primare cu numărul total de clase 8 și numărul de 105 elevi.

În educație timpurie activează 19 grupe de copii cu numărul de copii 350.

**Cheltuielile pentru *”Învățământ”* au fost estimate :**

* 1. pentru *învățământul primar și secundar general,* calculate prin metoda de finanțare pe
  2. bază de cost standard per elev *în mărime totală de 171851,0 mii lei*. Cuantumul

normativului valoric pentru anul 2021 luat în calcul la stabilirea transferurilor categoriale constituie pentru un ***„elev ponderat “ 13974,0 lei***şi a normativului valoric pentru o instituție ***750003,0 lei .***

* 1. pentru acordarea *dejunurilor calde elevilor claselor I-IV* – 7706,7 mii lei, în calcul s-a luat numărul elevilor claselor I - IV la situația 01 septembrie 2020 , numărul de zile de alimentare 171 și norma de alimentație 10,8 lei zi.
  2. pentru funcționarea claselor de instruire generală a deținuților minori din penitenciarul

s.Rusca, Hînceşti – 104,1 mii lei;

* 1. pentru organizarea şi desfășurarea examenelor de absolvire a școlilor, gimnaziilor şi

liceelor – 262,4 mii lei;

* 1. pentru asigurarea și desfășurarea olimpiadelor raionale – 127,6 mii lei;
  2. pentru învățământul extrașcolar – 7533,2 mii lei, inclusiv venituri colectate – 907,0 mii lei ;
  3. organizarea odihnei de vara – 3159,1 mii lei, inclusiv venituri colectate – 342,0 mii lei;
  4. pentru educație timpurie din contul transferurilor cu destinație specială sunt preconizate – 7822,6 mii lei și venituri colectate – 335,0 mii lei ;
  5. compensații bănești cadrelor didactice -1570,0 mii lei;
  6. venituri colectate de către instituțiile de învățământ - 709,7 mii lei.

Cheltuielile din contul resurselor financiare proprii ale Consiliului Raional pentru asigurarea funcționalității instituțiilor de învățământ pentru anul 2021 constituie – 8115,0 mii lei, inclusiv:

* pentru întreținerea aparatului administrativ a Direcției Învățământ în număr de 17,0 unități constituie – 2770,0 mii lei, inclusiv contabilitatea centralizată – 540,0 mii lei;
* pentru întreținerea *cabinetului metodic*- *1550,0 mii lei, (aprobat 2020 – 1420,0 mii lei), cu 9,2 % mai mult față de anul 2020;*
* *serviciului de deservire administrativă centralizată – 500,0 mii lei,* inclusiv venituri colectate – 20,0 mii lei (aprobat 2020 – 480,0 mii lei), cu 4,2% mai mult față de anul 2020;
* pentru întreținerea *serviciului de asistență psihopedagogică* din subordinea Direcției învățământ s-au estimat cheltuieli în sumă de 1295,0 mii lei (aprobat 2020 – 1170,0 mii lei), cu 10,6% mai mult față de anul 2020;
* Centrul raional de Ghidare și Consiliere în Educație – 2000,0 mii lei.

1. O cotă semnificativă în capitolul de cheltuieli a bugetului raional o dețin cheltuielile

pentru ramura **“Asigurarea şi asistență socială”** care sunt estimate pe tipuri de instituții în volum de – **42018,3 mii lei,** ponderea acestor cheltuieli în volumul total de cheltuieli constituie 13,9 %**,** inclusiv din contul:

1. transferurilor cu destinație specială de la bugetul de stat – **8863,0 mii lei**;
2. resurselor proprii – 27390,4 **mii lei**;
3. transferurilor din fondul Republican de susținere a populației – **5614,9 mii lei;**
4. transferurile de la casele de schimb valutar - **150,0 mii lei.**

Cheltuielile pentru plățile de asistență socială în sumă de **8863,0 mii lei pentru anul 2021**, acoperite din contul transferurilor cu destinație specială sunt preconizate pentru:

1. Compensația pentru serviciile de transport, care include compensarea cheltuielilor de deservire cu transport pentru persoanele cu dizabilități severă și accentuată, copiilor cu dizabilități, precum şi persoanelor care însoțesc o persoană cu dizabilitate severă sau un copil cu dizabilități, şi persoane cu dizabilități locomotorii *–* ***2753,7 mii lei****;*
2. Indemnizații pentru copiii adoptați și cei aflați sub tutelă/curatelă *–* ***2671,0*** **mii lei***;*
3. Indemnizații şi compensații pentru absolvenții instituțiilor de învățământ superior şi post secundar pedagogic *–* ***1717,5 mii lei ;***
4. Centre de reabilitare a victimelor violenței în familie – ***1274,8 mii lei;***
5. Bani de buzunar pentru copii plasați în serviciile sociale – **446,0 mii lei.**

Din contul resurselor proprii ale Consiliului raional se preconizează de asigurat funcționalitatea a 28 instituții cu un volum de cheltuieli în mărime de **27390,4** **mii lei** , inclusiv:

* Cheltuieli pentru întreținerea Aparatului Direcției asistență socială şi protecție a familiei cu un număr de 11,0 unități și volumul de cheltuieli – **1685,0 mi lei** (aprobat 2020 – 1665,0 mii lei) cu 1,2% mai mult față de anul 2020;
* Cheltuielile pentru întreținerea Serviciului de deservire socială la domiciliu în număr de 68,0 unități de personal, inclusiv 2,5 șefi serviciu, 65,5 lucrători sociali cu volumul cheltuielilor **4236,4 mii lei** (aprobat 2020 – 4372,4 mii lei). Diminuarea se explică prin faptul, că unitățile de personal au fost micșorate cu 3 unități;
* Cheltuielile pentru întreținerea Serviciului de asistenți sociali în număr de 47,0 unități de personal, inclusiv o unitate de șef de serviciu, cu volumul cheltuielilor de **4010,0 mii lei** (aprobat 2020 – 3950,0 mii lei), cu 1,5% mai mult față de anul 2020;
* Cheltuielile pentru întreținerea Serviciului de protezare și ortopedie în număr de o unitate de personal, cu volumul cheltuielilor de **94,6 mii lei** (aprobat 2020 – 85,4 mii lei) cu 10,4% mai mult față de anul 2020;
* Cheltuielile pentru întreținerea Azilului de bătrâni din com.Sărata Galbenă cu întreținerea a 70 beneficiari, cu volumul cheltuielilor de **4730,0 mii lei** (aprobat 2020 – 4520,0 mii lei), cu 4,6% mai mult față de anul 2020, inclusiv, 1400,0 mii lei venituri colectate, cu un număr de 33,0 unități de personal;
* Cheltuielile pentru întreținerea Azilului de bătrâni din Nemțeni cu întreținerea a 25 beneficiari, cu volumul cheltuielilor de **2131,7 mii lei** inclusiv: 320,0 mii lei venituri colectate, cu un număr de 12,5 unități de personal;
* Cheltuielile pentru întreținerea Caselor de copii de Tip Familial în număr de 15 Case, cu întreținerea a 75 de copii și volumul cheltuielilor de **3085,6 mii lei (**aprobat 2020 – 2960,0 mii lei) cu 4,2% mai mult față de anul 2020;
* Cheltuielile pentru întreținerea Centrului de asistență socială de zi pentru copii “Credo” din or. Hîncești, cu întreținerea a 20 beneficiari, cu volumul cheltuielilor de **761,0 mii lei** (aprobat 2020 – 745,0 mii lei) cu 2,2% mai mult față de anul 2020, cu un număr de 7,0 unități de personal;
* Centrul de îngrijire la domiciliu pentru persoanele, care se află în incapacitatea de a se îngriji individual din or. Hîncești și zona aferentă cu întreținerea a 80 beneficiari și suma cheltuielilor de **536,1 mii lei** (aprobat 2020 – 545,0 mii lei), cu unități de personal în număr de 5,5 unități;
* Serviciul de asistență personală cu **80,0** unități de personal, 2 - șefi de serviciu și 78 asistenți personali, cu volumul de cheltuieli – **4600,0 mii lei (**aprobat 2020 – 4467,0 mii lei), cu 3,0% mai mult față de anul 2020;
* Serviciul social „Locuință protejată” pentru deservirea a 2 beneficiari cu volumul de cheltuieli – **120,0 mii lei** (aprobat 2020 – 115,0 mii lei), cu 4,3% mai mult față de anul 2020;
* Serviciul comunitar “Pasarea Albastră” pentru copii cu dezabilități din mun.Hîncești cu întreținerea a 18 beneficiari cu volumul cheltuielilor de **1400,0 mii lei** cu un număr de 11,0 unități de personal, (aprobat 2020 – 1262,4 mii lei), cu 10,9% mai mult față de anul 2020;

Suma estimativă a transferurilor din fondul republican de susținere socială a populației constituie **5614,9 mii lei ,** care sunt preconizate pentru:

* Serviciul de sprijin familial – **434,9 mii lei;**
* Serviciul social de suport monetar – **399,1 mii lei;**
* Serviciul de asistență personală – **4780,9 mii lei.**

Acumularea mijloacelor bugetare din transferurile de la casele de schimb valutar în sumă de 150,0 mii lei, vor fi repartizate și utilizate conform destinației.

Din contul transferurilor cu destinație specială în bugetul raional sunt preconizate pentru

* întreținerea Centrului maternal raional “Pro Femina” din mun.Hîncești cu deservirea a 22 beneficiari cu volumul cheltuielilor de **1274,8 mii lei,** cu un număr de 11,0 unități de personal, (aprobat 2020 – 1224,9 mii lei), cu 4,1% mai mult față de anul 2020;

**Șef Direcție Galina ERHAN**